paragraph_text: Njegovo djelo karakterizira odlučno poricanje shvaćanja ljudske slobode kao autonomnog djelovanja. Svaki čovjekov akt uvjetovan je Božjom egzistencijom, što potvrđuje samo stvaranje - Čovjek je stvoren na sliku i priliku Božju - i ta se činjenica reflektira i na društveni život. Trzavice i oprečnosti prepoznatljive u kapitalističkom sustavu moguće je prevladati samo oslanjanjem na izvorne katoličke zasade.